Oppførsel og kulturelle ting

Oppførsel
Det er enkelte ting ved en slik setting som vi hadde syntes var festlig om spillerne ble med på. Det blir både et estetisk og kulturelt utrykk og oppførselsmønster.
 * Kysse sin Don/Donna på hånden som tegn på sin underkastelse/lojalitet når man møter dem. Se på videoen til høyre (på slutten av videoen). Hilse på en annen families Don kan gjøres høflig ved å nikke/bukke lett.
 * Klem! Ikke vær redd for å klemme sine venner/bekjente og familie. Både menn og kvinner klemmer i vei, på beste italienske vis. (Se video).
 * Finn mot til å klemme din fiende også. Dere er jo venner (ikke faen...), men ja, når man hilser på dem, så er man liksom venner. Det kan til og med hende at fienden din var ansvarlig for at din bror døde for et år siden. Men nå klemmer dere, venner som dere er... (Enkelte vil selvfølgelig velge å ikke gjøre dette, men moro om dere klarer å få frem denne falske vennligheten og velvilligheten). God inspirasjon til å se slik oppførsel: Gudfaren (Film)
 * Dobbeltmoral og "hellighet". Beste eksempel på dette er en scene fra filmen "Gudfaren" (se link til scenen her) . Tro på Gud og ofte pliktoppfyllende katolsk, men likevel gi ordre til grufulle drap på de som har forrådt eller skadet familien din (uten å egentlig være særlig angrende overhodet). 
 * Korse seg i tide og utide ("gjøre korsets tegn"). Vi er jo så hellige og redd for onde ting.
 * Danse, synge, leke, feste sammen, selv om mange av medlemmene har vendettaer med andre fra rivaliserende familier. At man klarer å være "tilsynelatende venner". Som ekte italienere setter vi pris på musikk, tarantelladans, god drikke og festligheter fra tid til annen. Og nå er det jo god grunn til å feire!
 * Store følelser og utbrudd. Og evnen til å raskt glatte over det og hygge seg videre om det er negative følelsutbrudd. Vi er nemlig italienske, så det er ikke alltid at sterke utbrudd nødvendigvis er så alvorlige. Har det vært et negativt utbrudd, kan du la de andre rydde opp i det så kan du selv fortsette med ditt. Med mindre det er veldig alvorlig, selvfølgelig. Eks: Le høyt og slå din venn på skulderen når dere har det gøy, slå hånden i bordet når du er sur, utfordre til duell om noen fornærmer mammaen din og vær generelt sydlanske i temperamentet.

Fornærmende ting
Fornærmelser er selvfølgelig også utrolig individuelt, men det er enkelte ting som er mer generelle og som regel meget fornærmende uansett.
 * Noen fornærmer mammaen din. Eks: "din horesønn", "jeg knullet mammaen din", "morrapuler", osv) Dette reagerer de fleste meget sterkt på! Mamma er hellig. Faktisk er hun Jomfru Maria, og slik omtaler man henne ikke! Vi håper på en "mamma-fornærmelse" eller flere fra tøffe spillere!
 * Spill masse på familieære. Hvis noen sier noen ufine ting om din familie er det noe å bli fornærmet over! Sleng da gjerne dritt om den andres familie og prøv å overgå den andre. Det er helt vanlig å snakke dritt om de andre familiene bak deres rygg også...
 * Noen fornærmer grovt din personlige ære. Det er da opp til hvert individ hvordan de reagerer på slikt, og hva de reagerer på. Husk at klubb "Cosa Nostra" har regler mot å angripe folk (og våpenbruk) inne på klubben. Det er straff for dette, men det er helt lov å ta det utenfor. 

Ting man ikke aksepterer (felles for alle familiene)

 * Å være uenig med familien i en offisiell sammenheng. F.eks under en forhandling med en annen part etc). Man får som regel kun en mindre straff for dette, men anses som ærestap og man kan miste sin stilling innad i familien. 85578.1.jpg
 * Forråde sin familie ved å gi viktig informasjon til, eller gå over til en av de andre familiene. Da kan man plutselig ende opp død i elven (tragisk drukningsulykke...) Dette gjelder mest de som arbeider i familien; uvitende familiemedlemmer som går ut av den blir bare sett veldig ned på, og mister kontakten til alle i familien de kom fra og den resterende familie mister litt respekt. 
 * At en som ikke er en don "disrespekter" en av familieoverhodene . Det gjelder familieære. Altså snakker stygt til, eller ikke respekterer don/donna generelt. En consigliere har selvfølgelig lov -og forventes- å kunne ta en debatt og være uenig med sin Don/Donna (men det skal være privat, utad er de en enhet!) Det er også HELT lov å være frekk med alle andre i familiene, så lenge du kan "backe" det opp og takle det som kommer i retur. Donene på sin side kan snakke til hverandre som likeverdige.

Kjønnsrollemønster

 * For innvidde medlemmer av familiene hersker full likestilling, og (macho)idealene er kjønnsnøytrale - dvs at de er knyttet til stilling (f.eks capa, soldato), heller enn til kjønn. F.eks: Tøff som en ekte soldata.
 * Dette gjelder imidlertid ikke på samme måte i samfunnet for øvrig. Inlaiv er Firenze formelt et patriarkalsk samfunn der kvinner er under menns kontroll og beskyttelse. Uformell praksis kan imidlertid variere (sterke kvinner).
 * I god, italiensk stil har alle enorm respekt for og lojalitet til sin mor, eller "mama". Dette gjelder også godt voksne kvinner generelt, og man følger gjerne instrukser fra en "mama" uten å blunke.
 * Disse idealene lever side om side. Eks: En capo vil med største selvfølgelighet gi farlige oppdrag til sin dyktige soldata, men kan ønske å bestemme hvem sin datter skal gifte seg med og gjøre alt for å skåne henne.